যুক্তরাষ্ট্রের নাগরিকরা দ্বিতীয় দফায় ঢাকা ছাড়ছেন রোববারPrimenewsbd
ঢাকা : বাংলাদেশ থেকে নাগরিকদের ফিরিয়ে নিতে দ্বিতীয় দফায় উড়োজাহাজ ভাড়া করেছে যুক্তরাষ্ট্র। ৫ এপ্রিল হযরত শাহজালাল আর্ন্তজাতিক বিমানবন্দর থেকে ছেড়ে যাবে উড়োজাহাজটি। শুক্রবার (৩ এপ্রিল) ঢাকাস্থ যুক্তরাষ্ট্র দূতাবাসের এক বার্তায় এ তথ্য জানানো হয়েছে। ওই বার্তায় বলা হয়, দ্বিতীয় ভাড়া করা বিশেষ ফ্লাইটটি ঢাকা থেকে দোহা হয়ে ওয়াশিংটন ডিসি যাবে।
এর আগে গত ৩০ মার্চ প্রথম দফায় ভাড়া করা কাতার এয়ারওয়েজের উড়োজাহাজ দিয়ে পরিচালিত প্রথম বিশেষ ফ্লাইটে ২৬৯ নাগরিককে ফিরিয়ে নেয় যুক্তরাষ্ট্র। কূটনীতিকদের পাশাপাশি ওই ফ্লাইটের ২৪০ জনই ছিলেন বাংলাদেশি বংশোদ্ভূত যুক্তরাষ্ট্রের নাগরিক।